《成化癸夘冬至谒陵与李宾之学士联句二十首 其十五 下陵》
明代·程敏政

车从纷驰出乱山，月明灯影有无间。松林侧过全欹帽，马首低无半脱镮。

隔路几人呼伴侣，随班十载愧容颜。孤城尚有淹留地，旧榻残灯正候关。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。